Islamin profeetat
Koraanissa mainitut profeetat

Lukumäärät Koraanin maininnoista vaihtelevat käännöksen mukaan.
| Nimi arabiaksi | Nimi suomeksi | Pääartikkeli | Mainintoja Koraanissa |
| --- | --- | --- | --- |
| آدم Adam | Aadam | Aadam islaminuskossa | 25 |
آدم Adam:  Aadam oli ensimmäinen ihminen ja islamin profeetta. Jumala loi hänet ja Eevan savesta ja yhdestä sielusta. Koraanissa paholainen houkutteli Aadamin tekemään syntiä. Aadam on myös raamatullinen hahmo.

| إدريس Idris | Idris | Idris islaminuskossa | 2 |
إدريس Idris:  Idris rukoili Jumalan lähettämän kuivuuden loppumista. Kuivuus oli rangaistus, koska ihmiset olivat unohtaneet Jumalan. Idris rukoili pelastusta ja sade tuli. Idris esiintyy vain islamilaisessa kirjallisuudessa.

| نوح Nuh | Nooa | Nooa islaminuskossa | 33 |
نوح Nuh:  Nooa saarnasi yksijumalaisuutta ja hänen uskonsa johti arkin rakentamiseen. Islamin perimätieto antaa ristiriitaista tietoa oliko vedenpaisumus paikallinen vai maailmanlaajuinen. Nooa on myös raamatullinen hahmo.

| هود Hud | Huud | Huud islaminuskossa | 8 |
هود Hud:  Huud oli yksi harvoista ihmisistä, jotka selviytyivät Jumalan aiheuttamasta suuresta myrskystä. Hänen mukaansa on nimetty seitsemäs suura. Huud esiintyy vain islamilaisessa kirjallisuudessa.

| صالح Salih | Salih | Salih islaminuskossa |  |
صالح Salih:  Salih jätti Thamud-heimonsa Jumalan määräyksestä. Jumala rankaisi heimoa joukkosurmalla, koska heimo tappoi Jumalan antaman kamelin. Sela on myös raamatullinen hahmo.

| إبراهيم Ibrahim | Abraham | Abraham islaminuskossa | 71 |
إبراهيم Ibrahim:  Abraham rakensi Kaaban ja sitä ympäröivän Mekan yhdessä poikansa Ismaelin kanssa. Hän nimitti uskovia ensimmäisenä muslimeiksi. Abraham on myös raamatullinen hahmo.

| لوط Lut | Loot | Loot islaminuskossa | 29 |
لوط Lut:  Loot saarnasi yksijumalaisuutta Sodoman ja Gomorran kaupungeissa. Jumala tuhosi kaupungit niiden asukkaiden paheellisuuden ja jumalattomuuden takia. Loot on myös raamatullinen hahmo.

| إسماعيل Isma’il | Ismael | Ismael islaminuskossa | 12 |
إسماعيل Isma’il:  Ismael oli Abrahamin vanhin poika. Lapsena hän löysi kaivon Mekassa, joka toimii vielä nykyäänkin pyhiinvaelluskohteena. Ismael on myös raamatullinen hahmo.

| إسحاق Ishaq | Iisak | Iisak islaminuskossa | 16 |
إسحاق Ishaq:  Iisak oli Abrahamin toiseksi vanhin poika. Hän jatkoi yhdessä veljensä kanssa Abrahamin perintöä. Iisak on myös raamatullinen hahmo.

| يعقوب Ya’qub | Jaakob | Jaakob islaminuskossa | 19 |
يعقوب Ya’qub:  Jaakob oli Iisakin poika, joka jatkoi isoisänsä Abrahamin perintöä. Jaakob on myös raamatullinen hahmo.

| يوسف Yusuf | Joosef | Joosef islaminuskossa | 37 |
يوسف Yusuf:  Joosef oli Jaakobin poika ja hänen isoisoisänsä oli Abraham. Hän toimi Egyptin kuninkaan neuvonantajana. Hänen omat veljensä heittivät Joosefin kaivoon. Joosef on myös raamatullinen hahmo.

| أيوب Ayyub | Job | Job islaminuskossa | 4 |
أيوب Ayyub:  Job kärsi 18 vuoden sairaudesta, koska Jumala halusi koetella häntä. Palkinnoksi Jumala lahjoitti Jobille sairauden poistavan nuoruuden lähteen. Job on myös raamatullinen hahmo.

| شعيب Šu’aib | Shu’aib | Shu’aib islaminuskossa |  |
شعيب Šu’aib:  Shu’aib sai Jumalalta tehtävän ohjata Midjanin ja Aikahin kansoja. Nämä kansat eivät kuunnelleet varoituksia, joten Jumala tuhosi heidän kylänsä. Jetro on myös raamatullinen hahmo.

| موسى Musa | Mooses | Mooses islaminuskossa | 176 |
موسى Musa:  Mooses vapautti heprealaiset orjat Egyptissä ja johdatti heidät erämaahan, koska he eivät totelleet Jumalan käskyjä. Siinain vuorilla hän sai Tooran (توراة, taurat) ja kymmenen käskyä Jumalalta. Mooses on myös raamatullinen hahmo.

| هارون Harun | Aaron | Aaron islaminuskossa | 24 |
هارون Harun:  Aaron avusti vanhempaa veljeään Moosesta. Hän puhui usein Mooseksen puolesta. Aaron on myös raamatullinen hahmo. 

| ذو الكفل Dhulkifl | luultavasti Hesekiel | Hesekiel islaminuskossa | 2 |
ذو الكفل Dhulkifl:  Hesekiel oli oikeamielinen Jumalan profeetta, mutta hänen asemastaan käydään kiistaa islamin sisällä. Hesekiel on myös raamatullinen hahmo. 

| داود Dawud | Daavid | Daavid islaminuskossa | 16 |
داود Dawud:  Daavid välitti Psalmit (زبور, zabur) kansalle. Islamin Daavid kukisti myös Goljatin. Daavid on myös raamatullinen hahmo. 

| سليمان Sulaiman | Salomo | Salomo islaminuskossa | 21 |
سليمان Sulaiman:  Salomo oli Daavidin poika. Salomo sai vallan kaikkeen, mukaan lukien džinneihin. Hän laajensi valtakuntaa Arabian niemimaalle asti. Salomo on myös raamatullinen hahmo. 

| إلياس Ilyas | Elia | Elia islaminuskossa | 3 |
إلياس Ilyas:  Elia hallitsi eteläistä Arabian niemimaata Salomon kuoleman jälkeen. Hän yritti saada kansan yksijumalaiseksi, mutta se ei totellut ja joutui kuivuuden ja sairauksien kouriin. Elia on myös raamatullinen hahmo.

| اليسع Al-Yasa’ | Elisa | Elisa islaminuskossa | 2 |
اليسع Al-Yasa’:  Elisa johti israelilaisia Elian kuoleman jälkeen. Hän yritti osoittaa Israelin kuninkaille Jumalan voimaa, mutta ei vakuuttanut heitä. Elisa on myös raamatullinen hahmo.

| يونس Yunus | Joona | Joona islaminuskossa | 5 |
يونس Yunus:  Joona yritti ohjata Niniven kansaa kohti yksijumalaisuutta, mutta he kieltäytyivät kuuntelemasta. Rangaistukseksi skyyttalaiset valtaisivat heidät. Joona on myös raamatullinen hahmo.

| زكريا Zakariyya | Sakarias | Sakarias islaminuskossa | 8 |
زكريا Zakariyya:  Sakarias oli Marian, Jeesuksen äidin, suojelija. Sakarias rukoili Jumalalta lasta ja steriili vaimo synnytti pojan, Johanneksen. Sakarias on myös raamatullinen hahmo.

| يحيى Yahya | Johannes | Johannes islaminuskossa | 5 |
يحيى Yahya:  Johannes oli Jeesuksen serkku, joka saarnasi Abrahamin yksijumalaisuutta. Koraani ei mainitse häntä kastajaksi. Apostoli Johannes ja Johannes Kastaja ovat myös raamatullisia hahmoja.

| عيسى Isa | Jeesus | Jeesus islaminuskossa | 28 |
عيسى Isa:  Jeesus syntyi Mariasta neitseellisesti, suoritti ihmetekoja, saarnasi ja lopulta hänet nostettiin taivaaseen. Jeesus oli lempeä opettaja mutta toisaalta ankara askeetti. Jeesus on myös raamatullinen hahmo.

| محمد Muhammad | Muhammad | Muhammad | 4 |
محمد Muhammad:  Muhammad oli viimeinen islamin profeetta. Hän sai ilmestyksiä Mekan ja Medinan vuosilta, joista koottiin islamin tärkein kirja, Koraani. Hän toimi niin uskonnollisena, sotilaallisena kuin poliittisenakin johtajana.

Mooses on Muhammedin mytomorfinen esikuva – Michelangelon veistos (1513).